Utover i andre omgang fortsatte Rosenborg å ha ballen mest, og i det 73. minutt fikk Prica en gedigen dobbeltmulighet som traff begge stolpene før den gikk ut igjen. Ti minutter senere scoret innbytter Steffen Iversen etter ha blitt spilt igjennom av Didier Konan Ya. Keeper Moldkred kom ut av målet, men Iversen chippet ballen over ham. Etter scoringen løsnet det for hjemmelaget, og bare fem minutter senere headet samme mann inn 2-0-scoringen. I det siste ordinære spilleminutt økte Prica til 3-0, som også ble sluttresultatet.